เรื่องร้องเรียน: มีตลาดบนทางเท้า เดิมทีปัญหาคือตลาดป้าเล็กแสมดำ เป็นตลาดไม่มีที่จอด คนมาตลาดก็จอดบนถนนรถติดทั้งเช้าและเย็นเวลาก่อนไปทำงานและกลับจากทำงาน ตอนนี้ตลาดป้าเล็กแสมดำปิดปรับปรุง คนที่ขายของเลยมาขายบนทางเท้า รถติดมากกว่าเดิม มีทั้งรถแม่ค้าที่จอดเพราะขาย รถคนไปซื้อของ ถนนที่ทำใหม่ให้การจราจรมันดีขึ้นไม่ได้ช่วยอะไรเลย ถนนกว้าง 4 เลน จอดรถเพราะไปซื้อของตลาดนี้ไปแล้ว 2 เลน บางวันมีคุณตำรวจมาไล่ไม่ให้จอดบนถนนวันนั้นรถไม่ติดเลย แต่เห็นมาแค่เดียวนะ  ที่จอดๆกันนั้นก็เส้นขาวแดงทั้งนั้น มาไล่ล็อคล้อทุกวันยังได้เลย มาจัดการกับคนขายของบนทางเท้าและตลาดที่ไม่มีที่จอดรถที มันเดือดร้อนนนนนน
การดำเนินการของเจ้าหน้าที่: เจ้าหน้าที่ได้ลงพื้นที่ตรวจสอบตามข้อมูลที่ท่านแจ้งแล้ว โดยได้กวดขันและบังคับการตามกฎหมายกับผู้จำหน่ายสินค้าบริเวณดังกล่าวแล้ว ทั้งนี้ จะดำเนินการกวดขันอย่างต่อเนื่องต่อไปครับ
ความเห็นของผู้แจ้ง: ถ้าปัญหานี้ยังไม่แก้ไขให้สิ้นไป เราจะแจ้งเรื่องการจราจรติดขัดและการขายของบนทางเท้าใหม่ทุกวันที่เราเห็น ขอบคุณค่ะที่พยายามช่วยให้ดีขึ้น แต่ถ้ามีมาตรการอะไรที่แก้ปัญหาได้ถาวรจะดีมาก เพราะรถมันติดจริงๆ เดือดร้อนมากทุกเช้าทุกเย็น เช้าคือ 06.00-08.00 และเย็นคือ 17.00-19.00 น. ช่วงเวลานี่มีปัญหาตลอด อยากให้ห้ามจอดรถบนถนนเลยจะดีมากค่ะหรือให้จอดรถเลนเดียว เหลือให้สัญจร 3 เลนก็ยังดี ตอนเช้าให้จอดฝั่งขาเข้าซอยเลนเดียว ห้ามจอดรถฝั่งขาออกซอย เพราะรถออกจากซอยเยอะ ขาออกจากซอยจะได้มีถนน 2 เลนเต็มๆให้ใช้ แนะนำไปงั้นแหละมันทำยากก็เข้าใจ หวังให้จัดการแค่ช่วงเวลาที่บอกไปข้างต้น นอกเหนือเวลาที่บอกมันไม่เดือดร้อนแล้ว  สู้ๆนะคะ เหนื่อยก็พักค่ะ ค่อยๆทำค่อยๆคิด ช้าหน่อยก็ไม่เป็นไร ขอบคุณมากๆค่ะทุกหน่วยงานและพี่ๆเทศกิจบางขุนเทียน
พื้นที่: แขวงแสมดำ เขตบางขุนเทียน กรุงเทพมหานคร